cyanic-selkie/wikianc huggingface dataset:
মহেশ বাবু
২০০৩ সালে ব্লকবাস্টার হিট চলচ্চিত্র ওক্কাডু’তে তিনি একজন তরুন কাবাডি খেলোয়ারের ভূমিকায় করেন। ওক্কাডু সমসাময়িককালে সর্বোচ্চ আয় করা চলচ্চিত্র। চলচ্চিত্রটি ভারতের অন্যান্য ভাষায় পুন:নির্মিত হয়। ২০০৫ সালে আতাডু চলচ্চিত্রের মাধ্যমে আন্ত:র্জাতিক পরিচিতি লাভ করেন। আতাডু তেলুগু চলচ্চিত্রশিল্পের আরেকটি সর্বোচ্চ মুনাফাকারী চলচ্চিত্র।
চলচ্চিত্রটি পোল্যান্ডে মুক্তি দেয়ার জন্য পোলিশ ভাষায় ডাবিং করে পোসজুকিয়ানি নামে মুক্তি দেয়া হয়। পোল্যান্ডে মুক্তি পাওয়া এটাই প্রথম তেলুগুভাষী চলচ্চিত্র। চলচ্চিত্রটি ব্যাপক সাড়া জাগায় এবং সেই সময়ে ১০৪ লাখ আয় করতে সক্ষম হয়।
২০০৬ সালে পকিরিতে অভিনয় করে। দুবাইয়ে ৭ম আইআইফা এওয়ার্ডসে ছবিটির প্রিমিয়ার শো প্রদর্শিত হয়। এই ব্লকবাস্টার চলচ্চিত্রটি তামিল, হিন্দী এবং কানাড়া ভাষায় পুনর্নিমিত হয়।
২০১১ সালে তার অভিনীত দোকুদু চলচ্চিত্র প্রথম তেলুগু চলচ্চিত্র যা একই সাথে বিশ্বের বিভিন্ন দেশে মুক্তি দেয়া হয়। উত্তর, পূর্ব এবং পশ্চিম ভারতের ২১ টি শহরে ছবিটি প্রদর্শিত হয়। প্রথম তেলুগুভাষী চলচ্চিত্র হিসেবে দোকুদু একসাথে এক বিলিয়ন ভারতীয় রুপি আয় করে। ছবিটি সম্পর্কে লস এঞ্জেলস টাইমস পত্রিকার শিরোনাম ছিলো, "The biggest hit you've never heard of". । ২০১৪ সালে তিনি মনস্তাত্ত্বিক চলচ্চিত্র নেনোক্কাডিনে অভিনয় করেন। প্রথম সপ্তাহেই ছবিটি ১.২২৫ মিলিয়ন ডলার আয় করে। তার অভিনীত বক্সঅফিসে সাড়া জাগানো চলচ্চিত্রগুলো হচ্ছে মুরারী (২০০১), বিজনেসম্যান (২০১২) এবং শিথামা ভকিতলো সিরিমাল্লে চেট্টু (২০১৩)।
তার অভিনীত শ্রীমানথুডু(২০১৫) সিনেমাটি তেলুগু সিনেমায় ২য় সর্বোচ্চ মুনাফাকারী চলচ্চিত্র।
তিনি সাতটি রাজ্য নন্দী পুরস্কার, চারটি ফিল্মফেয়ার সেরা অভিনেতা-তেলুগু, তিনট সিনেমা পুরস্কার এবং একটি দক্ষিণ ভারতীয় আন্তঃর্জাতিক চলচ্চিত্র পুরস্কার লাভ করেছেন। তিনি অন্ধ্র প্রদেশ এবং দক্ষিণ ভারতের বেশ কিছু পণ্যের শুভেচ্ছা দূত হিসেবে কাজ করেন। তিনি থামস আপের জাতীয় শুভেচ্ছা দূত। ইন্ডিয়া টাইমস গ্রুপ পরিচালিত অনলাইন সমীক্ষা ‘টাইমস মোস্ট ডিজার্যা বল মেন ২০১৩’ তে তিনি সব থেকে আকর্ষণীয় পুরুষ হিসেবে নির্বাচিত হন। ২০১৩ সালে ব্যবসা ম্যাগাজিন ফোর্বস পরিচালিত ‘ফোর্বস ইন্ডিয়াস ১০০ সেলিব্রেটি ১০০’ তে ৩১ তম নির্বাচিত হন।
প্রারম্ভিক জীবন
মহেশ বাবু চেন্নাইয়ে ১৯৭৫ সালের ৯ আগস্ট জন্মগ্রহণ করেন। তার পিতা তেলুগু চলচ্চিত্র অভিনেতা কৃষ্ণ ঘাট্টামানেনি এবং মা ইন্দিরা দেবী। তার বড় ভাই চলচ্চিত্র অভিনেতা, প্রযোজক রমেশ বাবু ঘাট্টামানেনি। মহেশ বাবুর থেকে বয়সে বড় দুই বোন আছে। পদ্মাবতী ঘাট্টামানেনি এবং অভিনেত্রী, চলচ্চিত্র প্রযোজক মঞ্জুলা ঘাট্টামানেনি। তার কনিষ্ঠা বোন প্রিয়দর্শিনী ঘাট্টামানেনি। মাহেশেরা সকল ভাই বোন ছোটবেলায় শিশু শিল্পী হিসেবে চলচ্চিত্রে অভিনয় করেছেন। মহেশ বাল্যকালের বেশীরভাগ সময় মাদ্রাজে তার নানীর কাছে কাটিয়েছেন।
তার বাবা সব সময় লক্ষ্য রাখতেন যাতে সন্তানেরা যথেষ্ট পরিমাণে তার সান্নিধ্য পায়। এজন্য ছুটির সময়গুলোতে তিনি বাচ্চাদেরকে শ্যুটিং লোকেশান এবং সেটে নিয়ে যেতেন। মহেশ অনেকবার জানিয়েছেন এর ফলেই তার চলচ্চিত্রে অভিনয়ের স্পৃহা জাগে। চলচ্চিত্রের সেট ছিলো তার খেলাঘর। সেজন্য অল্প বয়সে তিনি ক্যামেরার সামনে দাড়াতে ভয় করেন নাই। তিনি তার বড় ভাই রমেশ বাবুর প্রথম চলচ্চিত্র ‘নিদ’ এ ছোট একটি চরিত্রে অভিনয় করেন। তখন তার বয়স মাত্র চার বছর। তিনি তার পিতার পরিচালিত সাতটি চলচ্চিত্রে শিশু শিল্পী হিসেবে অভিনয় করেছেন।
মহেশ চেন্নাইয়ের সেন্ট বেড়েস বিদ্যালয়ে পড়াশুনা করেছেন। তামিল চলচ্চিত্র অভিনেতা সুরিয়া (সিংঘামের নায়ক) তার সহপাঠী ছিলেন। মহেশ চেন্নাইয়ের লয়োলা মহাবিদ্যালয় থেকে বাণিজ্যে সম্মান ডিগ্রি অর্জন করেন।
পারিবারিক জীবন
মহেশ বলিউড অভিনেত্রী এবং সাবেক মিস ইন্ডিয়া নম্রতা শিরোদকর এর সাথে পাঁচ বছর প্রেম করেন। নম্রতা ভামসি চলচ্চিত্রে মাহেষের সহ-শিল্পী হিসেবে কাজ করেন। ২০০৫ সালের ১০ ফেব্রুয়ারি মুম্বাই শহরে তারা বিবাহ বন্ধনে আবদ্ধ হন। তাদের দুটি সন্তান আছে। পূত্র গৌতম কৃষ্ণ(জন্ম ৩১ আগস্ট ২০০৬) এবং কন্যা সিতারা (জন্ম ২০ জুলাই ২০১২)।
১৯৭৯–১৯৯০
মহেশ বাবু তার বড় ভাই রমেশ বাবুর প্রথম চলচ্চিত্র নিদে একটি ছোট চরিত্রে অভিনয়ের মাধ্যমে ১৯৭৯ সালে মাত্র চারবছর বয়সের তার অভিনয় জীবন শুরু করেন। ১৯৮৩ সালে ৮ বছর বয়সে কড়ি রামাকৃষ্ণা পরিচালিত ছবি পোরাতামে তিনি পূর্ণ অভিনয়ের সুযোগ পান। মহেশ বাবু শিশু অভিনেতা হিসেবেও বিভিন্ন চলচ্চিত্রে সফলতা লাভ করেন। ১৯৮৭ সালে তিনি প্রথম তার বাবার পরিচালিত চলচ্চিত্রে অভিনয় করেন। ১৯৮৮ সালে মহেশ এবং রমেশ অভিনীত বাজার রাউডি মুক্তি পায়। Mugguru Kodukulu (1988) saw him again team up with his brother and father, the father directing them all this time. ১৯৮৯ সালে গুন্ডাচারী ১১৭ তে অভিনয় করেন। কোদুকু দিদ্দিনা কাপুরামে মহেশ বাবু দ্বৈত চরিত্রে অভিনয় করেন। বালাচন্দ্রুদু এবং আন্না তাম্মুদু(১৯৯০) তে কিশোর মহেশকে খুঁজে পাওয়া যাবে। এরপর নিজের পড়াশোনার জন্য মহেশ বাবু লোকচক্ষুর অন্তরালে চলে যান।
১৯৯৯–২০০৪
১৯৯৯ সালে মহেশ বাবু মহা সাড়ম্বড়ে ফিরে আসেন। রাজু কুমারুডুতে(রাজপুত্র) নায়ক চরিত্রে অভিনয় করেন। ছবিতে তিনি প্রীতি জিন্তার সহ-অভিনেতা ছিলেন। এই ছবিতে অভিনয়ের জন্য তিনি নন্দী পুরস্কার- সেরা নবাগত অভিনেতা বাগিয়ে নেন। ছবিটি মুক্তি পাওয়ার পরে ভক্ত এবং গণ মাধ্যম তাকে আদর করে “‘প্রিন্স মহেশ’” ডাকতে শুরু করে। তার পরের চলচ্চিত্র যুবরাজু(২০০০ সাল)   একই বছরে ভামসি মুক্তি পায়। এই সিনেমায় নম্রতার সঙ্গে মহেশ কাজ করেন। এই সিনেমার পরেই দুজন প্রেম করা শুরু করেন এবং শেষ পর্যন্ত বিয়ে করেন। ২০০১ সালে মুক্তিপ্রাপ্ত মুরারি তাকে সফলতা এনে দেয়। এই ছবিতে অভিনয় করে তিনি নন্দী জ্যুরি পুরস্কার জিতে নেন। ২০০২ সালে মুক্তি পায় তাক্কারি দোংগা।  এই চলচ্চিত্রে অভিনয়ের জন্য আরেকটি নন্দী স্পেশাল জ্যুরি পুরস্কার জিতে নেন। ২০০২ সালে বব্বি মুক্তি পায়। এর পরে ভূমিকা চাওলার সাথে অভিনীত চলচ্চিত্র ওক্কাদু মুক্তি পায়। ২০০৩ সালে মুক্তিপাওয়া এই চলচ্চিত্র মহেশ বাবুর অভিনয় জীবনের একটি মাইলফলক। তিনি তার প্রথম ফিল্মফেয়ার পুরস্কার লাভ করেন। এর পরে নিজাম মুক্তি পায়। মহেশ এই ছবির জন্য নন্দী সেরা অভিনেতার পুরস্কার লাভ করেন। ২০০৪ সালে আমিশা প্যাটেলের সাথে অভিইনীত ন্যানী মুক্তি পায়। ছবিটির প্রযোজক ছিলেন তার বোন মঞ্জুলা। একই বছর মাহেশের ভাই রমেশের প্রযোজিত ছবি অর্জুন মুক্তি পায়। এই ছবিতে আবেগী অভিনয়ের জন্য তিনি নন্দী বিশেষ জ্যুরি পুরস্কার লাভ করেন।
২০০৫–২০১০
আথাদুতে তৃষা কৃষ্ণানের সাথে জুটি বেঁধে অভিনয় করে মহেশ তার অভিনয়ের জন্য সমালোচকদের প্রশংসা কুড়ান এবং দ্বিতীয় বারের মত নন্দী পুরস্কার-সেরা অভিনেতা জিতে নেন। ২০০৬ সালে তার বোন মঞ্জুলা এবং বৈষ্ণ একাডেমীর যৌথ প্রযোজনায় নির্মিত ছবি পোকিরিতে অভিনয় করেন। তেলুগু চলচ্চিত্র শিল্পের সকল রেকর্ড ভেঙে পোকিরি সর্বাধিক আয় করা চলচ্চিত্রের খ্যাতি অর্জন করতে সক্ষম হয়।  এই ছবিতে অভিনয়ের জন্য মহেশ দ্বিতীয় বারের মত ফিল্মফেয়ার সেরা অভিনেতা পুরস্কার (তেলুগু) ব্যাগে ভরতে সমর্থ হন। এই বছরে মুক্তি পাওয়া শাইনিকুডু ছবিতে মহেশের সহ অভিনেত্রী ছিলেন তৃষা। ২০০৭ সালে মহেশ তেলুগু চলচ্চিত্র শিল্পে চলচ্চিত্র নির্মাণে সহায়তার লক্ষ্যে কাজ করেন। তিনি তরুন পরিচালক সুরেন্দর রেড্ডির পরিচালনায় আথিধি সিনেমায় অভিনয় করেন। এই ছবিতে তার সহ অভিনেত্রী ছিলেন অমৃতা রাও। আথিধি মুক্তি পাওয়ার পরে মহেশ পরিবারকে অধিক সময় দিতে শুরু করেন। কারণ তার স্ত্রীর বাবা অসুস্থ হয়ে পড়েন এবং মারা যান। এর কিছুদিন বাদেই তার শ্বাশুড়ী ক্যান্সার হয়ে মারা যান। ২০০৮ সালে বন্ধু ত্রিবিক্রমের পরিচালিত ছবি জলসায় তিনি কন্ঠদান করেন।
তিন বছরের দীর্ঘ বিরতির পরে তেলুগু চলচ্চিত্র শিল্পের এই সুপারস্টার ২০১০ সালে রূপালি পর্দায় খালেজা নিয়ে ফিরে আসেন। তেলেজ্ঞানা আন্দোলনের কারণে ছবিটির নির্মাণ বারবার পিছিয়ে যেতে থাকে।  ছবিটি মুক্তি পাওয়ায় পর প্রথম তিন দিনেই আড়াইশো কোটি রুপি আয়ে সমর্থ হয়। এই বছরেই মহেশ সামাজিক যোগাযোগ সাইট টুইটার এ ভক্তদের সাথে যোগাযোগ শুরু করেন।
২০১১-২০১৭
খালেজা বক্স অফিসে প্রত্যাশিত সাড়া সাগাতে সমর্থ না হওয়ার মহেশ সামান্থা রুথ প্রভুর সাথে জুটি বেঁধে দোকুদু তে অভিনয় শুরু করেন। এই চলচ্চিত্রে মহেশ বাবু একজন সৎ পুলিশ অফিসারের চরিত্রে অভিনয় করেন। দোকুদু বেশ সাড়া জাগায়। CNN-IBN তাকে ২০১১ সালের Actor of the Year ঘোষণা করে। এই ছবিতে অভিনয়ের সুবাদে তিনি তৃতীয় বারের মত ফিল্মফেয়ার পুরস্কার থলেতে ভরতে সমর্থ হন। কাজল আগরওয়ালের সাথে জুটি বেঁধে বিজনেসম্যান (২০১২) তে অভিনয় করেন। এই ছবিতে তিনি খল চরিত্রে অভিনয় করেন। তার অভিনয় সম্পর্কে ভারতীয় পত্রিকা দ্যা হিন্দু লেখে, "The film has no frills, no vulgar wastage and the hero is practically in every frame; you hear only his voice, he looks good, sounds good, he also steals the comedian's job." এতে আরো লেখা হয়, "The thrills for the audience, amoral enjoyment arrives with every step that Surya (Mahesh) climbs, he has the uncanny ability to deceive, to lie convincingly on all scales, as though this was second nature. Yet he is compelling when he speaks the truth. Mahesh plays it straight." এই ছবিটিকেও বিশ্বব্যাপী মুক্তি দেয়া হয়। ছবিটি প্রথম দিনেই ১৮৭.৩ মিলিয়ন ভারতীয় রূপী আয় করে। প্রথম সপ্তাহে বিজনেসম্যানের আয় ছিলো ₹ ৬২৯.৪ মিলিয়ন ভারতীয় রূপী। এই ছবিতে মহেশ প্রথমবারের মত গানে কন্ঠ দেন। দক্ষিণ ভারতে রজনীকান্ত এর পরে মহেশ বাবু সর্বাধিক পারিশ্রমিক পাওয়া অভিনেতা।
তার পরবর্তী ছবি শিথাম্মা ভকিতলো শিরিমাল্লে। এই ছবির জন্য তিনি চতুর্থবারের মত ফিল্মফেয়ার সেরা অভিনেতা পুরস্কার জেতেন।
১ বছর বিরতি দিয়ে তিনি ১:নেনোক্কাদিনে নিয়ে ফিরে আসেন।
বর্তমানে তিনি তার পরবর্তী ছবি Brahmotsavam  এর কাজ করছেন।
শুভেচ্ছা দূত
২০০৭ সালে মহেশ বাবু চিরঞ্জীবকে সরিয়ে পানীয় উৎপাদনকারী কোম্পানী থামস আপের সাথে পাঁচ বছরের দূতিয়ালি চুক্তি করেন। এর বিনিময়ে তিনি দশ কোটি ভারতীয় রুপী পান। তিনি নবরত্ন তেল, রয়েল স্ট্যাগ, আমরুতাঞ্জন প্রোভোগ (অন্ধ্রপ্রদেশ) এবং ইউনিভার্সেল, আইডিয়া সেলুলার, জোশ আলুক্কাস, TVS, Vivel, মাহিন্দ্রা ট্রাক্টর, সান্তুর সাবান এবং South India Shopping Mall (দক্ষিণ ভারত) এর শুভেচ্ছা দূত। ২০১২ সালে বলিউড অভিনেতা অক্ষয় কুমার এর বদলে মহেশ বাবুকে থামস আপের জাতীয় ব্রান্ড এমব্যাসাডার ঘোষণা করা হয়।
সোভিয়েত (দ্ব্যর্থতা নিরসন)
সোভিয়েত বলে উল্লেখ করতে পারে:
শ্রেণীবিন্যাসের সর্বোচ্চ সংস্থা
কাঁঠালিয়া থানা
কাঁঠালিয়া থানা বাংলাদেশের ঝালকাঠি জেলার কাঁঠালিয়া উপজেলার একটি থানা।
প্রশাসনিক এলাকাসমূহ
কাঁঠালিয়া উপজেলার ৬টি ইউনিয়নের প্রশাসনিক কার্যক্রম কাঁঠালিয়া থানার অধীন।
আমর ইবনে আবাসা
আমর ইবন আবাসা(মৃত্যু-আনুমানিক ৬৫০ খ্রিষ্টাব্দ) রাসুল এর একজন সাহচর্য সাহাবা ছিলেন । যিনি একজন হাদিস বর্ণনাকারী সাহাবা ছিলেন । তিনি প্রখ্যাত সাহাবা আবু যার আল গিফারি বৈপিত্রীয় ভাই ছিলেন । তিনি অত্যন্ত উত্তম চরিত্রের অধিকারী ছিলেন । তিনি ইসলাম পূর্ব জীবনে মদ,মূর্তিপূজা এসব পাপাচার করেননি ।
নাম ও বংশ পরিচয়
তার সংক্ষিপ্ত নাম আমর, ডাকনাম আবু নাজীহ । আমর ইবনে আবাসা এর পিতার ‍আবাসা ইবন আমের এবং মাতার রামলা বিনতুল ওয়াকীয়া ।আমর প্রখ্যাত সাহাবী হযরত আবু যার আল-গিফারীর বৈপিত্রীয় ভাই ।
ইসলাম গ্রহণ
আমর ইবনে আবাসা ইসলামের প্রাথমিক লগ্নেই ইসলাম গ্রহণ করেন । ইসলাম পূর্ব যুগে তিনি আহলে কিতাবের জ্ঞানী এক ব্যক্তির নিকট শুনেছিলেন,মক্কায় এক লোকের আবির্ভাব হবে যে,একক স্রষ্টার দাওয়াত দিবে এবং তার জাতি তার বিরোধিতা করবে আর সেটাই সর্বোত্তম দ্বীন । এটা শোনার পরে তিনি মনে মনে ঐ ব্যক্তির খোঁজে থাকেন এবং মক্কায় এসে ইসলাম গ্রহণ করেন ।
অন্য একটি বর্ণনা মতে রাসূলুল্লাহর সাথে আমরের এ সাক্ষাত হয় উকাজ মেলায় । এখানে রাসুলের সাথে প্রাথমিক আলোচনায় তিনি ইসলাম গ্রহণ করেন ।তবে রাসুল তখন তাকে তার জাতির নিকট ফিরে যেতে বলেন কেননা তখনো ইসলামের সূচনা লগ্ন ছিল ।
মদিনায় হিজরত
রাসূল নির্দেশমত আমর ইসলাম গ্রহণ করে স্বগোত্রে ফিরে যান। তবে মক্কায় যাতায়াতকারীদের মাধ্যমে মুহাম্মদ খোঁজ খবর রাখতেন। রাসূলুল্লাহ মদীনায় হিজরতের পর ইয়াসরিব বা মদীনার কিছু লোক তার গোত্রে আসে ।তাদের নিকট রাসুল মদিনায় হিজরতের খবর শুনে তিনি মদীনার দিকে রওয়ানা হলেন । তখন থেকে আমর মদীনার স্থায়ী বাসিন্দা হয়ে যান।
প্রসিদ্ধ মতে তিনি খাইবার যুদ্ধের পরে এবং মক্কা বিজয়ের পূর্বে মদীনায় আসেন । তবে কেও বলেছেন তিনি বদর যুদ্ধের পূর্বে মদীনায় আসেন এবং বদরে অংশগ্রহণ করেন।
যুদ্ধে অংশগ্রহণ
বদর, উহুদ, হুদাইবিয়া, খাইবার সহ বিভিন্ন যুদ্ধ তার স্বদেশ থাকাকালেই শেষ হয়ে যায় । মক্কা বিজয় অভিযানে তিনি সর্বপ্রথম অংশগ্রহণ করেন । তায়িফ অভিযানেও যে তিনি শরিক ছিলেন, এমন বর্ণনা পাওয়া যায়। তার নিজের বর্ণনাতেই রয়েছে, তায়িফ অবরোধকালে শত্রু পক্ষের দিকে আমি ১৬টি তীর নিক্ষেপ করি । তায়িফ অভিযানের পর আর কোন যুদ্ধে তার যোগদানের কথা সুনির্দিষ্টভাবে জানা যায় না। তবে এতটুকু জানা যায় যে, তিনি আরও কিছু যুদ্ধে যোগদান করেন।
হাদিস বর্ণনা
আমর ইবনে আবাসা একজন হাদিস বর্ণনাকারী সাহাবা ছিলেন । তিনি মোট ৪৮ টি হাদিস বর্ণনা করেছেন । তার থেকে অনেক সাহাবা ও তাবেয়ী হাদিস বর্ণনা করেছেন ।
সাহাবাদের মধ্যে
ইবন মাসউদ
আবু উমামা আল বাহিলী
সাহল ইবন সাদ অন্যতম ।
তাবেঈদের মধ্যে
শুরাহবীল ইবন সামাত
সাদান ইবন আবী তালহা
সুলাইম ইবন আমের
আবদুর রহমান ইবন আমের,
জুবাইর ইবন নাফীর,
আবু সালাম সহ আরো অনেকে ।
একটি হাদিস
হযরত আমর ইবনে আবাসা রাদিয়াল্লাহু আনহু থেকে বর্ণিত, নবী করীম (সাল্লাল্লাহু আলাইহি ওয়া সাল্লাম) বলেনঃ আল্লাহ তা’আলা আমাকে প্রেরণ করেছেন আত্মীয়তার সর্ম্পক বজায় রাখার, মূর্তিসমূহ ভেঙ্গে ফেলার এবং এক আল্লাহর ইবাদত করার ও তাঁর সঙ্গে অন্য কোনো কিছুকে শরীক না করার বিধান দিয়ে।
মৃত্যু
হযরত আমর ইবন আবাসার মৃত্যুর সময়কাল সঠিকভাবে জানা যায় না। ইতিহাস বিশেষজ্ঞরা অনুমানের ওপর ভিত্তি করে বলেছেন, তিনি খলীফা হযরত উসমানের  খিলাফতের শেষ দিকে মৃত্যুবরণ করেছেন ।
আহমাদ ইবন হাম্বলের একটি বর্ণনায়,তিনি আমীর মুয়াবিয়ার খিলাফতকাল পর্যন্ত জীবিত ছিলেন ।
রুডলফ ক্লাউজিউস
রুডলফ ইউলিউস এমানুয়েল ক্লাউজিউস (Rudolf Julius Emanuel Clausius; আ-ধ্ব-ব:[ˈʁuːdɔlf ˈklaʊ̯zi̯ʊs]; ২রা জানুয়ারি, ১৮২২ – ২৪শে আগস্ট, ১৮৮৮) একজন জার্মান পদার্থবিজ্ঞানী ও গণিতবিদ ছিলেন। তাঁকে তাপগতিবিজ্ঞান ক্ষেত্রের একজন কেন্দ্রীয় প্রতিষ্ঠাতা হিসেবে গণ্য করা হয়। তিনি ফরাসি পদার্থবিজ্ঞানী ও গণিতবিদ সাদি কার্নো-র কার্নো চক্র নামক মূলনীতিটিকে ভিন্নভাবে বিবৃত করে তাপের তত্ত্বটিকে অধিকতর সুদৃঢ় ভিত্তি প্রদান করেন। ১৮৫০ সালে তাঁর সবচেয়ে গুরুত্বপূর্ণ গবেষণাপত্রটি প্রকাশিত হয়, যার শিরোনাম ছিল উ্যবার ডি বেভেগেন্ডে ক্রাফট ডের ভের্মে উন্ড ডি গেজেৎসে, ভেলশে জিখ ডারাউস ফ্যুর ডি ভের্মলেরে জেল্‌বস্ট আবলাইটেন লাসেন (Ueber die bewegende Kraft der Wärme und die Gesetze, welche sich daraus fuer die Wärmelehre selbst ableiten lassen, অর্থাৎ "তাপের চলমান শক্তি, এবং এ থেকে উদ্ভূত স্বয়ং তাপের প্রকৃতি সংক্রান্ত সূত্রাবলী")। এই পত্রটিতে তিনি সর্বপ্রথম তাপগতিবিজ্ঞানের দ্বিতীয় সূত্রের মৌলিক ধারণাগুলি বিবৃত করেন। ১৮৬৫ সালে তিনি এনট্রপি (হ্রতশক্তি সূচক) নামক ধারণাটির অবতারণা করেন। ১৮৭০ সালে তিনি বলবিজ্ঞানের ভিরিয়াল উপপাদ্যটি উপস্থাপন করেন ও সেটিকে তাপশক্তির ক্ষেত্রে প্রয়োগ করেন।
ভাস্কর গুপ্তা
ভাস্কর গুপ্তা (জন্ম: ২১ অক্টোবর ১৯৪২) হলেন একজন ভারতীয় প্রাক্তন ক্রিকেটার। তিনি ১৯৬৪–৬৫ সালে বাংলার হয়ে একটি প্রথম-শ্রেণীর ক্রিকেট ম্যাচ খেলেছিলেন।
বংশগতি
বংশগতি, হেরিডিটি বা উত্তরাধিকার বা জৈবিক উত্তরাধিকার হলো অযৌন অথবা যৌন প্রজননের মাধ্যমে বাবা মা হতে সন্তান-সন্ততিতে জিনগত বৈশিষ্ট্য স্থানান্তরিত হওয়ার প্রক্রিয়া। বংশগতির মাধ্যমে, ব্যক্তির মাঝে বৈচিত্র্য সঞ্চারিত হতে পারে এবং প্রাকৃতিক নির্বাচন দ্বারা প্রজাতির বিবর্তন ঘটতে পারে। জীববিজ্ঞানে বংশগতির অধ্যয়নকে বংশাণুবিজ্ঞান বলা হয়। গ্রেগর জোহান মেন্ডেল কে বংশগতির জনক বলা হয়ে থাকে।
সংক্ষিপ্ত বিবরণ
মানুষের মধ্যে, চোখের রঙ উত্তরাধিকারসূত্রে প্রাপ্ত বৈশিষ্ট্যের একটি উদাহরণ, একজন ব্যক্তি পিতামাতার একজনের কাছ থেকে "বাদামী-চোখের বৈশিষ্ট্য" উত্তরাধিকার সূত্রে পেতে পারে। উত্তরাধিকারসূত্রে প্রাপ্ত বৈশিষ্ট্যগুলি জিন দ্বারা নিয়ন্ত্রিত হয় এবং জীবের জিনোমের মধ্যে জিনের সম্পূর্ণ সেটকে এর জিনোটাইপ বলা হয়।
একটি জীবের গঠন এবং আচরণের পর্যবেক্ষণযোগ্য বৈশিষ্ট্যগুলির সম্পূর্ণ সেটকে তার ফেনোটাইপ বলা হয়। এই বৈশিষ্ট্যগুলি পরিবেশের সাথে তার জেনোটাইপের মিথস্ক্রিয়া থেকে উদ্ভূত হয়। ফলস্বরূপ, একটি জীবের ফেনোটাইপের অনেক দিক উত্তরাধিকার সূত্রে প্রাপ্ত হয় না। উদাহরণস্বরূপ, সূর্যালোকযুক্ত ত্বক কোনও ব্যক্তির জেনোটাইপ এবং সূর্যালোকের মধ্যে মিথস্ক্রিয়া থেকে আসে; সুতরাং, সানট্যানগুলি মানুষের বাচ্চাদের কাছে প্রেরণ করা হয় না। যাইহোক, কিছু লোক তাদের জেনোটাইপের পার্থক্যের কারণে অন্যদের তুলনায় আরও সহজে ট্যান করে: একটি আকর্ষণীয় উদাহরণ হল অ্যালবিনিজমের উত্তরাধিকারসূত্রে প্রাপ্ত বৈশিষ্ট্যযুক্ত লোকেরা, যারা একেবারেই ট্যান করে না এবং সানবার্নের প্রতি খুব সংবেদনশীল।
উত্তরাধিকারী বৈশিষ্ট্যগুলি ডিএনএর মাধ্যমে এক প্রজন্ম থেকে পরবর্তী প্রজন্মে প্রেরণ করা হয় বলে জানা যায়। ডিএনএ হল একটি দীর্ঘ পলিমার যা চার ধরনের বেসকে অন্তর্ভুক্ত করে, যা বিনিময়যোগ্য। নিউক্লিক অ্যাসিড ক্রম জেনেটিক তথ্য নির্দিষ্ট করে, এটি পাঠ্যের একটি অনুচ্ছেদ বানান করে অক্ষরের একটি ক্রমের সাথে তুলনীয়। একটি কোষ মাইটোসিসের মাধ্যমে বিভক্ত হওয়ার আগে, ডিএনএ অনুলিপি করা হয়, যাতে ফলস্বরূপ দুটি কোষের প্রতিটি ডিএনএ সিকোয়েন্সের উত্তরাধিকারী হবে। একটি ডিএনএ অণুর একটি অংশ যা একটি একক কার্যকরী ইউনিট নির্দিষ্ট করে তাকে জিন বলা হয়; বিভিন্ন জিনের বিভিন্ন ভিত্তির বিভিন্ন ক্রম রয়েছে। কোষের মধ্যে, ডিএনএর দীর্ঘ স্ট্র্যান্ডগুলি ক্রোমোজোম নামে ঘনীভূত কাঠামো গঠন করে। জীবগুলি সমজাতীয় ক্রোমোজোমের আকারে তাদের পিতামাতার কাছ থেকে জেনেটিক উপাদান উত্তরাধিকারসূত্রে পায়, যার মধ্যে ডিএনএ সিকোয়েন্সগুলির একটি অনন্য সংমিশ্রণ রয়েছে যা জিনগুলির জন্য কোড করে। একটি ক্রোমোজোমের মধ্যে একটি ডিএনএ ক্রমের নির্দিষ্ট অবস্থানটি একটি লোকাস হিসাবে পরিচিত। যদি কোনও নির্দিষ্ট লোকাসের ডিএনএ সিকোয়েন্স ব্যক্তিদের মধ্যে পরিবর্তিত হয়, তবে এই ক্রমের বিভিন্ন রূপকে অ্যালিল বলা হয়। ডিএনএ সিকোয়েন্সগুলি মিউটেশনের মাধ্যমে পরিবর্তিত হতে পারে, নতুন অ্যালিল তৈরি করতে পারে। যদি কোনও জিনের মধ্যে একটি মিউটেশন ঘটে, তবে নতুন অ্যালিল জিনটি যে বৈশিষ্ট্যটি নিয়ন্ত্রণ করে তা প্রভাবিত করতে পারে, যা জীবের ফেনোটাইপকে পরিবর্তন করে।
সাম্প্রতিক অনুসন্ধানগুলি বংশগত পরিবর্তনের গুরুত্বপূর্ণ উদাহরণগুলি নিশ্চিত করেছে যা ডিএনএ অণুর সরাসরি সংস্থা দ্বারা ব্যাখ্যা করা যায় না। এই ঘটনাগুলিকে এপিজেনেটিক উত্তরাধিকার সিস্টেম হিসাবে শ্রেণীবদ্ধ করা হয় যা জিনগুলির উপর কার্যকরী বা স্বাধীনভাবে বিকশিত হয়। এপিজেনেটিক উত্তরাধিকারের মোড এবং পদ্ধতির মধ্যে গবেষণা এখনও তার বৈজ্ঞানিক শৈশবে আছে, কিন্তু গবেষণার এই ক্ষেত্রটি অনেক সাম্প্রতিক কার্যকলাপকে আকৃষ্ট করেছে কারণ এটি সাধারণভাবে বংশগতি এবং বিবর্তনীয় জীববিজ্ঞানের সুযোগকে প্রশস্ত করে।
বংশগতির উপাদান
থাম্ব|বংশগতিবস্তু ( ডি.এন.এ) থাম্ব|বংশগতিবস্তু ( ক্রোমোসোম)
বংশগতির এই ধারা নিয়ন্ত্রিত হয় জীন দ্বারা। কোন প্রজাতির জিনোমে (জিনোম হল যেখানে বংশগতির উপাদান থাকে, যেমন ক্রোমোসোম/ ডি.এন.এ) বিভিন্ন বৈশিস্টের জীন থাকে।মাতাপিতার বৈশিস্ট্যাবলি তাদের সন্তানসন্ততিতে এসব উপাদানের মাধ্যমে সঞ্চারিত হয় বলে এসব কে বলে বংশগতিবস্তু।
ক্রোমোজোম
বংশগতির প্রধান উপাদান হল ক্রোমোজোম। বিজ্ঞানী স্ট্রাসবুরগার ১৮৭৫ সালে সর্বপ্রথম এটি আবিষ্কার করেন। এটি কোষের নিউক্লিয়াসের নিউক্লিওপ্লাজমে পাওয়া যায় এবং ক্রোমাটিন তন্তু দ্বারা গঠিত।প্রজাতির বৈশিস্ট্যভেদে ২-১৬০০ পর্যন্ত ক্রোমোজোম পাওয়া যায়। সাধারনত দৈর্ঘ্য ৩.৫ থেকে ৩০ মাইক্রন এবং প্রস্থ ০.২-২.০ মাইক্রন হয়ে থাকে (১ মাইক্রন=১/১০০০ মিমি)।ক্রোমোজোমের কাজ হল মাতা-পিতা থেকে জীন সন্তানসন্তুতিতে বহন করা।
ক্রমোজোম হল ডিএনএ এর প্যাকেজ আকার যেখানে ডি.এন.এ সুস্থিত অবস্থায় থাকে। মানুষের দেহে ৪৬ টি ক্রমোজোম পাওয়া যায় যার মধ্যে ৪৪ টি অটোসোম এবং বাকি ২ টি সেক্স ক্রোমোজোম।দুটি ক্রোমাটিন জালিকা মিলিত হয়ে দিসুত্রক ক্রমোজোম গঠন করে। ক্রোমোজোমের যে স্থানে দুটি ক্রোমাটিন জালিকা মিলিত হয় তাকে সেন্ট্রমিয়ার বলে। প্রায় প্রতি কোষে ক্রোমাটিন থাকে কিন্তু কিছু ব্যতিক্রম যেমন, লোহিত রক্তকণিকায় ক্রোমাটিন থাকে না।
ডি.এন.এ (DNA)
ডিএনএ (DNA) হল ডিওক্সিরাইবো নিউক্লিক এসিড (Deoxyribo Nucleic Acid).প্রায় সকল প্রাণী,উদ্ভিদ,প্রোক্যারিওটে ডি.এন.এ পাওয়া যায়। ইউক্যারিওট এ ডিএনএ সাধারণত নিওক্লিয়াসে পাওয়া যায় ( কিছু ডি.এন.এ মাইটকন্ডিয়া এবং ক্লোরোপ্লাস্টে পাওয়া যায়)। এটি সাধারণত দ্বিসুত্রক পলিনিউক্লিওটাইড এর সর্পিলাকার গঠন।এর একটি সুত্র অন্যটির বিপরীত ও পরিপূরক।এর একটি সুত্রক ৩'-৫' এবং অন্যটি ৫'-৩' পর্যন্ত বিস্তৃত। এতে পাঁচ কার্বন বিশিষ্ট শর্করা,নাইট্রোজেন গ্যাস, ও অজৈব ফসফেট দ্বারা গঠিত। নাইট্রোজেন বেস ২ প্রকার, পিউরিন ও পাইরিমিডিন। এডিনিন(A) ও গুয়ানিন(G) বেস হল পিউরিন থায়মিন(T) ও সাইটোসিন(C) হল পাইরিমিডিন। একটি সুত্রের এডিনিন অন্য সুত্রের থাইমিন এর সাথে ২ টি হাইড্রোজেন বন্ড দ্বারা যুক্ত এবং  একটি সুত্রের গুয়ানিন অন্য সুত্রের সাইটোসিনের সাথে ৩ টি হাইড্রোজেন বন্ড দ্বারা যুক্ত।১৯৫৩ সালে ওয়াটসন ও ক্রিক সর্বপ্রথম ডি.এন.এ (DNA) এর দ্বি সুত্রক কাঠামো এর বর্ণনা দেন।হেলিক্সের প্রতিটি পূর্ণ ঘূর্ণন ৩.৪ nm (৩৪Å) থাম্ব|ডি.এন.এ অনুলিপন
এই প্রক্রিয়ায় একটি DNA অণু থেকে আর একটি নতুন DNA অণু তৈরি হয়। DNA অর্ধ-রক্ষণশীল পদ্ধতিতে অনুলিপিত হয়। মাতৃ DNA এর একটি সুত্রে সাথে নতুন একটি সুত্র যুক্ত হয়ে নতুন দ্বি-সুত্রক DNA তৈরি হয় বলে একে অর্ধ-রক্ষণশীল বলে। এই পদ্ধতিতে DNA সূত্র দুটির হাইড্রোজেন বন্ধন ভেঙ্গে গিয়ে আলাদা হয় এবং তাদের পরিপূরক সূত্র তৈরি হয়। ১৯৫৬ সালে ওয়াটসন ও ক্রিক এ ধরনের ডি.এন.এ অনুলিপন পদ্ধতি বর্ণনা করেন।
আর.এন.এ (RNA)
আরএনএ (RNA) হল রাইবোনিউক্লিক এসিড। সাধারণত RNA হল একসুত্রক, কিন্তু কিছু ব্যতিক্রম ভাইরাস যেমনঃ TMV, Yellow Mosaic Virus, Influenza Virus হল দ্বিসুত্রক।এতে পাঁচ কার্বন বিশিষ্ট রাইবোজ শর্করা, অজৈব ফসফেট, ও নাইট্রোজেন বেস (এডিনিন, গুয়ানিন, সাইটোসিন ও ইউরাসিল) থাকে। RNA তে থায়ামিন থাকে না এর পরিবর্তে ইউরাসিল থাকে।
জিন
জীবের সকল বৈশিস্ট্য নিয়ন্ত্রণকারী এককের নাম জিন। জিনগুলো ক্রোমোজোম এর উপর অবস্থিত এবং সাধারণত ডি এন এ দিয়ে তৈরি। মানুষের জিনমে প্রোটিন তৈরি করে এমন জিনের সংখ্যা ১৯০০০। এছাড়া রয়েছে নন কোডিং জিন যা প্রোটিন তৈরি করে না কিন্তু গুরুত্বপূর্ণ কাজের সাথে যুক্ত। সাধারণত একটি বৈশিষ্টের সাথে এক বা ততোধিক  জিন যুক্ত থাকতে পারে। মাল্টি সাব ইউনিট প্রোটিন কমপ্লেক্স এর সাথে একাধিক জিন যুক্ত থাকে। ১৯০৯ সালে ডব্লিউ. জোহান্সন সর্বপ্রথম 'জিন' শব্দটি ব্যবহার করেন। বিভিন্ন জীবে জিনের সংখ্যা বিভিন্ন। তবে একই প্রকৃতির জীবে তা সাধারণত একই থাকে। মাতাপিতা থেকে প্রথম জেনারেশনে (F1) যে বৈশিষ্ট প্রকাশ পায় তাকে প্রকট (Dominant) বৈশিষ্ট এবং এই বৈশিষ্ট প্রকাশে দায়ী জিনকে প্রকট জিন বলে। তবে ২য় জেনারেশনে (F2) এক চতুর্থাংশ জীবে প্রচ্ছন্ন (Recessive) বৈশিষ্ট প্রকাশ পায়।
প্রায় ৫০০০ মটরশুঁটি গাছের উপর পরিক্ষা করেন। তিনি বিভিন্ন জেনারেশনের গাছের মধ্যে ক্রস করিয়ে ফলাফল পর্যবেক্ষণ করেন মেন্ডেল বংশগতির দুটি সূত্র প্রবর্তন করেন। প্রথম সূত্রটিসংকর জনন থেকে প্রাপ্ত এবং দ্বিতীয় সূত্রটি দ্বিসংকর জনন থেকে প্রাপ্ত ।
মেন্ডেলের প্রথম সূত্র
মেন্ডেলের প্রথম সূত্রটি ‘পৃথকীভবনের সূত্র (Law of Segregation) নামে পরিচিত। মনোহাইব্রিড ক্রসে প্রথম বংশধরের উদ্ভিদে বৈসাদৃশ্যময় দুটি ফ্যাক্টর মিশ্রিত না হয়ে পাশাপাশি অ্যালিলে অবস্থান করে এবং পরবর্তী গ্যামেট সৃষ্টিকালে ফ্যাক্টর দুটি পৃথক হয়ে ভিন্ন ভিন্ন গ্যামেটে গমন করে।
মেন্ডেলের দ্বিতীয় সূত্র
মেন্ডেলের দ্বিতীয় সূত্রটি ‘স্বাধীন বন্টনের সূত্র’ (Law of Independent Assortment) নামে পরিচিত। দুই বা ততোধিক জোড়া বৈসাদৃশ্যময় (বিপরীত) বৈশিষ্ট্যসম্পন্ন দুটি জীবের মধ্যে ক্রস (সংকরায়ন) ঘটালে প্রথম বংশধরে (ঋ১-জনুতে) কেবল প্রকট বৈশিষ্ট্যগুলোই প্রকাশিত হবে কিন্তু পরবর্তীতে জননকোষ উৎপাদনকালে বৈশিষ্ট্যগুলো জোড়া ভেঙে পরস্পর থেকে স্বতন্ত্র বা স্বাধীনভাবে বিন্যসত্ম হয়ে ভিন্ন ভিন্ন জননকোষে প্রবেশ করবে।
তথ্যসূত্র
১। A Textbook of Biotechnology, By R.C. Dubey 4th edition, page -(27-35)
২। মাধ্যমিক জীববিজ্ঞান: জাতীয় শিক্ষাক্রম ও পাঠ্যপুস্তক বোর্ড, ঢাকা কর্তৃক প্রকাশিত(সেপ্টেম্বর ২০১৫);পৃষ্ঠা- ১৬৭-১৭০ ৩।principle of Genetics, by Taramin, 7th edition. page (15-30)
লি মিউং-হি
লি মিউং-হি (জন্ম ৫ সেপ্টেম্বর ১৯৪৪) হলেন একজন দক্ষিণ কোরীয় ব্যবসায়ী যিনি শিনসেগায়ে গ্রুপের প্রধান। তিনি স্যামসাং প্রতিষ্ঠাতা লি বিউং-চুলের কনিষ্ঠ কন্যা এবং বর্তমান স্যামসাং প্রধান লি কুন-হিয়ের বোন। ফোর্বস তাকে ২০১৭ সালে দক্ষিণ কোরিয়ার সবচেয়ে ধনী ব্যক্তিদের তালিকায় বিশ নম্বরে রেখেছিল।
জীবনী
১৯৪৪ সালের ৫ সেপ্টেম্বর জন্ম নেওয়া লি মিউং হি সিউলের এওহা গার্লস হাইস্কুল এবং এওহা উইমেন্স ইউনিভার্সিটিতে পড়েছেন। গৃহিণী হিসেবে দশ বছর কাটানোর পর ১৯৭৯ সালে তিনি শিনসেগায়ে ডিপার্টমেন্ট স্টোরের সেলস এক্সিকিউটিভ হিসেবে দায়িত্ব গ্রহণ করেন এবং ১৯৯৭ সালে কোম্পানিটি স্যামসাং থেকে আলাদা হয়ে গেলে তিনি এর প্রধান হিসেবে দায়িত্ব গ্রহণ করেন।
বিতর্ক
২০০৬ সালে ৮০,০০০ কোটি ওন অর্থ গোপন করার জন্য তাকে ৩৫,০০০ কোটি ওন (৩০ কোটি মার্কিন ডলার) জরিমানা দেওয়া লেগেছিল ; ২০১২ সালে দেশটির ফেয়ার ট্রেড কমিশন গ্রাহকদের কাছ থেকে একই হারে বিক্রয় মাশুল না রাখার দায়ে তাকে ৪০০ কোটি ওন (৩৪ লাখ মার্কিন ডলার) জরিমানা করেছিল এবং ২০১৫ সালে তাকে ৮,০০০ কোটি ওন (৬ কোটি ৮০ লাখ মার্কিন ডলার) সমমূল্যের শেয়ারের তথ্য গোপন করার দায়ে তাকে ৭,০০০ কোটি ওন জরিমানা করা হয়েছিল।
আবু আহমদ আব্দুল হাফিজ
আবু আহমদ আব্দুল হাফিজ (1900-1985), যিনি উকিল মিঞা ডাক নামেও পরিচিত, ছিলেন একজন বাঙালি আইনজীবী, শিক্ষক এবং রাজনীতিবিদ যিনি পাকিস্তান আন্দোলনে এবং সিলেট জেলাকে পূর্ব বাংলায় পুনর্গঠন করার আন্দোলনে সক্রিয় ছিলেন।
প্রাথমিক জীবন এবং শিক্ষা
আবু আহমদ আবদুল হাফিজ ১৯০০ সালের ২ জুন সিলেটের সোনারপাড়ায় এক বাঙালি মুসলিম পরিবারে জন্মগ্রহণ করেন। তার পিতা ছিলেন রায়নগর মহল্লার মুন্সী আব্দুল কাদেরের অন্যতম পুত্র খান বাহাদুর আব্দুর রহীম। তাঁর দাদী মতি বিবি ছিলেন রায়নগরের প্রভাবশালী নেতা মুহম্মদ উজায়েরের কন্যা। পরিবারটি, মূলত দর্জিপাড়ার, পরে সোনারপাড়া থেকে মুখতার খাঁন কিরমানি মহল্লায় চলে আসে। তিন বছর বয়সে, আব্দুল হাফিজের মা হাফিজা বানু, যিনি পাঠানটুলা মহল্লার আব্দুল কাদিরের মেয়ে, মারা যান (যদিও আব্দুল হাফিজের বাবা তার পরিবারের সাথে ঘনিষ্ঠ সম্পর্ক বজায় রেখেছিলেন)। হাফিজা বানুর চাচা ছিলেন মৌলভী আবদুল করিম এবং তার ভাই আব্দুল হামিদ ছিলেন আসাম এবং পরে পাকিস্তানের প্রাক্তন শিক্ষামন্ত্রী।
আবদুল হাফিজের চাচা আবদুর রশিদ শৈশবে একজন ঘনিষ্ঠ পরামর্শদাতা ছিলেন। তিনি 1917 সালে সিলেট সরকারী স্কুল থেকে ম্যাট্রিকুলেশন এবং 1919 সালে মুরারী চাঁদ কলেজ থেকে এফএ দ্বিতীয় বিভাগ সম্পন্ন করেন।
তার কর্মী কর্মজীবন শুরু হয়েছিল তার যৌবনে খিলাফত আন্দোলনে জড়িত থাকার মাধ্যমে যা ওসমানী খেলাফ​ৎ পুনঃপ্রতিষ্ঠার আহ্বান জানিয়েছিল। সেই সময়, তার বাবা নগাঁওয়ে কর্মরত ছিলেন, এবং পরবর্তীকালে আব্দুল হাফিজকে তার মামা রাজশাহী কলেজের অধ্যাপক আব্দুল হাকিম কোরাইশীর দেখাশোনার জন্য পাঠান। আবদুল হাফিজ তখন এই কলেজে অধ্যয়ন করেন যেখানে তিনি 1922 সালে পদার্থবিদ্যায় বিএ ডিগ্রি লাভ ।
এরপর তিনি কলকাতা বিশ্ববিদ্যালয়ে পড়াশোনা শুরু করেন। তাঁর শিক্ষকদের মধ্যে ছিলেন আবদুল্লাহ সোহরাওয়ার্দী, মৌলভী আবদুল করিম, স্যার আবদুর রহিম, তাঁর পিতার সহপাঠী একে ফজলুল হক এবং আশুতোষ মুখার্জি । সেখানে থাকাকালীন তিনি সুরমা ভ্যালি ছাত্র সমিতির সেক্রেটারি হিসেবে দায়িত্ব পালন করেন। তিনি 1925 সালে আরবি এমএ এবং বিএল সহ স্নাতক হন।
কর্মজীবন
স্নাতক শেষ করার পর, তিনি সিলেটে ফিরে আসেন যেখানে তিনি একজন আইনজীবী হিসেবে নিজের অনুশীলন শুরু করার আগে সিলেট সরকারি স্কুলে শিক্ষক হন। 1927 সালে, তিনি সিলেট তবলীগ ও তনজীম কমিটির সেক্রেটারি হন এবং এমনকি খাসিয়া ও জৈন্তিয়া পাহাড়ে দাওয়াত প্রেরণ করেন। আওরঙ্গপুরে তিনি স্থায়ীভাবে একটি জনকল্যাণ সংস্থা প্রতিষ্ঠা করেন। মিশনের নেতৃত্বে ছিলেন সৈয়দ ইয়াকুব বখত, মাওলানা সাখাওয়াতুল আম্বিয়া, ডাঃ মুর্তজা চৌধুরী এবং মাওলানা আব্দুর রহমান সিংকাপনী। তিনি সর্বভারতীয় তবলীগ কমিটির আসাম প্রাদেশিক শাখা এবং খাদেমুল ইসলাম সোসাইটির সিলেট জেলা শাখার সম্পাদকও ছিলেন। দীর্ঘদিন ধরে আব্দুল হাফিজ সিলেট শাহী ঈদগাহ ও মানিক পীর পাহাড়ের ম্যানেজিং কমিটির সদস্য ছিলেন। 1929 সালে, তিনি রায়নগরে বখতিয়ার বিবি গার্লস স্কুল প্রতিষ্ঠা করেন এবং জমিদার ব্রজেন্দ্র নারায়ণ চৌধুরীকে সিলেট মহিলা কলেজ প্রতিষ্ঠায় সহায়তা করেন।
তিনি 1932 থেকে 28 এপ্রিল 1938 সাল পর্যন্ত কলকাতা বিশ্ববিদ্যালয়ের একজন অর্ডানেরি ফেলো ছিলেন, মৌলভী আবদুল বারী চৌধুরীর স্থলাভিষিক্ত হন। এই পরবর্তী ভূমিকা তাকে হোসেন শহীদ সোহরাওয়ার্দী, শ্যামা প্রসাদ মুখার্জি, স্যার আজিজুল হক এবং বিধান চন্দ্র রায়ের সাথে ঘনিষ্ঠ সম্পর্ক গড়ে তুলতে দেয়। কুমিল্লা শিক্ষা বোর্ড প্রতিষ্ঠার পর তিনি এর বাছাই কমিটির সদস্য হিসেবে দায়িত্ব পালন করেন।
পাকিস্তানের স্বাধীনতা খুব শীঘ্রই বাংলা ভাষা আন্দোলনের সূচনার সাথে মিলে যায়। 1948 সালে, আবদুল হাফিজ গোবিন্দ পার্কে (হাসান মার্কেট, সিলেট) ভাষা আন্দোলনকারীদের সমর্থন করেন। তার স্ত্রী সৈয়দা শাহার বানু ছিলেন আন্দোলনের অন্যতম নেতৃস্থানীয় নারী। তিনি ৫ মার্চ গোবিন্দ পার্কে সমাবেশে সভাপতিত্ব করেন। আবদুল হাফিজ 1952 সালে নিজেকে মুসলিম লীগ থেকে বিচ্ছিন্ন করেন এবং শিক্ষা ও সমাজকল্যাণের পরিবর্তে তার জীবন উৎসর্গ করতে শুরু করেন।
আব্দুল হাফিজ রেড ক্রিসেন্ট এবং সিলেট মাতৃত্বকালীন পরিচর্যা কমিটির সাথে কাজ করেছেন এবং সিলেটে একটি মাতৃত্বকালীন সেবা কেন্দ্র প্রতিষ্ঠায় অবদান রেখেছেন। শহীদ সুলাইমান হল (সাবেক জিন্নাহ হল) তার তত্ত্বাবধানে প্রতিষ্ঠিত হয়। তিনি সমবায় আন্দোলনেও জড়িত ছিলেন। তিনি সিলেট সমবায় কেন্দ্রীয় ব্যাংক লিমিটেডের সচিব, সিলেট সমবায় টাউন ব্যাংকের সভাপতি এবং সুরমা ভ্যালি মুসলিম সমবায় পাট বিপণন সমিতির সদস্য ছিলেন। 1951 সালে, তিনি করাচিতে সমবায় সেমিনারে যোগ দেন। 30 বছরেরও বেশি সময় ধরে তিনি ডাক বিভাগ ইউনিয়নের সভাপতি ছিলেন। তাকে মদন মোহন কলেজ ও সিলেট সরকারি মহিলা কলেজের অনারারি প্রফেসর করা হয়। 1968 সালে, আবদুল হাফিজ সিলেট আইন কলেজ প্রতিষ্ঠা করেন এবং 1981 সাল এর অধ্যক্ষ হিসেবে দায়িত্ব পালন করেন।
মৃত্যু এবং উত্তরাধিকার
আবু আহমদ আবদুল হাফিজ ১৯৮৫ সালের ৯ ফেব্রুয়ারি বাংলাদেশে মৃত্যুবরণ করেন। 2000 সালে তাঁর জন্মশতবর্ষে বাংলা ভাষায় তাঁর জীবনী প্রকাশিত হয়। এর মধ্যেই পুরষ্কারপ্রাপ্ত বাঙালি কবি দিলওয়ার খান তাঁকে উৎসর্গ করেন নদির উত্তরাধিকারে কবিতাটি। আবু আহমেদ আব্দুল মুহসী, এ কে আব্দুল মুবিন এবং ডাঃ শাহলা খাতুন সহ তার মোট চৌদ্দটি সন্তান ছিল। তার ছেলে, আবুল মাল আবদুল মুহিত, 2009 থেকে 2019 সাল পর্যন্ত বাংলাদেশের সাবেক অর্থমন্ত্রী ছিলেন । তার অপর ছেলে আবুল কালাম আবদুল মোমেন বর্তমান পররাষ্ট্রমন্ত্রী ।
সালেম জেলা
দক্ষিণ ভারতের তামিলনাড়ু রাজ্যের ৩৮ টি জেলার মধ্যে অন্যতম সালেম জেলা । জেলাটি এখন পৃথক জেলা হিসাবে ধর্মপুরী, কৃষ্ণগিরি, নামাক্কলে বিভক্ত। সালেম জেলা সদর ও জেলা অন্যান্য গুরুত্বপূর্ণ শহরগুলি অন্তর্ভুক্ত হয় Mettur, Thammampatti, Attur, Omalur, Sankagiri এবং Edappadi । কমপক্ষে দুই হাজার বছর আগের সালামের তারিখটি রোম সম্রাট নিরো ক্লাউডিয়াস সিজার অগাস্টাস জার্মানিকাস (৩ silver-৮68 খ্রিস্টাব্দ) সালেমের কানেরিপট্টি দ্বারা 1987 সালে পাওয়া রৌপ্য মুদ্রার আবিষ্কার থেকে প্রমাণিত হয়েছিল। এটা তোলে Mazhavar রাজা Kolli Mazhavan ও রাজাদের শাসনাধীনে ছিল Adhiyaman এবং Valvil Ori থেকে এর সঙ্গম বয়স । এটি কঙ্গু নাড়ু এবং মাজহানাদুর এক বিস্তীর্ণ অঞ্চল যা খ্রিস্টপূর্ব ২ য় শতাব্দীর সময়কাল। সালাম ছিল তামিলনাড়ুর বৃহত্তম জেলা। এটি ১৯6565 সালে সালেম ও ধর্মপুরী জেলা এবং ১৯৯ 1997 সালে নামাক্কাল জেলায় বিভক্ত হয়েছিল। এখন সেলিম অনেক সেতু নির্মাণ করে অনেক উন্নত হয়েছে এবং এটি স্মার্ট সিটি হিসাবে বিবেচিত হয়। আম চাষের জন্য সালেম বিখ্যাত।
জনমিতি
২০১১ সালের জনগণনা অনুসারে, সালেম জেলার জনসংখ্যা ছিল ৩,৪৮২,০৫৬ জন, এবং নারী-অনুপাতের সাথে প্রতি এক হাজার পুরুষের জন্য ৯৫৪ জন মহিলা ছিলেন, যা জাতীয় গড় ৯২৯-এর তুলনায় অনেক বেশি। মোট ৩৪৪,৯৬০ জন ছয় বছরের নিচের শিশু, ১৮০,০০২ জন পুরুষ এবং ১৪৪,৯৯৮ জন মহিলা ছিলেন। জনসংখ্যার ১৬.৬৭% অপশিলী জাতি এবং ৩।৪৩% তপশিলী উপজাতিভুক্ত জনগণ। সাক্ষরতার হার ৭২.৮৬%, যা জাতীয় গড় ৭২.৯৯% র কাছাকাছি। জেলায় মোট ৯১৫,৯৬৭টি পরিবার ছিল।
কালোবুক বাবুই
কালোবুক বাবুই (Black-breasted Weaver) বাংলাদেশের একটি দুর্লভ আবাসিক পাখি। পাখিটি বাংলা বাবুই বা বুক-কালো বাউই নামেও পরিচিত । পাখিটির বৈজ্ঞানিক নাম Ploceous benghalensis (প্লোসিয়াস ব্যাঙ্গালেনসিস)।
বর্ণনা
কালোবুক বাবুই নলখাগড়ার বন ও লম্বা ঘাসবনের বাসিন্দা। মূলত সিলেট, ঢাকা, খুলনা ও বরিশাল বিভাগে দেখা মেলে। তবে বেশ দুর্লভ। ঘাসবীচি, শস্যদানা, পোকামাকড় ইত্যাদি খায়। মৃদু স্বরে ‘চিট-চিট-চিট-চিট’ ডাকে। এরা লম্বায় ১৪-১৫ সেন্টিমিটার। ওজন ১৮-২২ গ্রাম। পুরুষ ও স্ত্রীর দেহের রঙে বেশ পার্থক্য আছে। প্রজনন মৌসুমে পুরুষের দেহে রঙের যথেষ্ট পরিবর্তন হয়। পুরুষের মাথার চাঁদি সোনালি-হলুদ হয়ে যায়। কান-ঢাকনি ও গাল হালকা বাদামি থেকে সাদা। ঘাড় ধূসর-কালো ও গলা সাদা। বুকে চওড়া কালো ফিতা। পেট ফিকে সাদা, যাতে হালকা বাদামি বা হলদের ছোঁয়া। পিঠে কালচে লম্বালম্বি দাগ। প্রজননকালের স্ত্রী অন্য সময়ের চেয়ে কিছুটা উজ্জ্বল, অনেকটা শীতের পুরুষের মতো। স্ত্রী ও প্রজননহীন পুরুষ মাথা ও ঘাড়ের ওপর কালচে ডোরা, যার মাঝখানে হলুদ। দেহের ওপরটায় লম্বালম্বি হলুদ ও কালচে দাগ। ভ্রু ও গলা হলুদ, কান-ঢাকনি বাদামি ও পেট পীতাভ। বুকের ওপরের কালো ফিতা অসম্পূর্ণ। স্ত্রী-পুরুষনির্বিশেষে চোখ হালকা বাদামি, ঠোঁট কালচে। পা, আঙুল ও নখ হালকা গোলাপি। অপ্রাপ্তবয়স্ক পাখি দেখতে হুবহু মায়ের মতো, তবে দেহের নিচটা ফিকে।
ফরযে কেফায়া
ফরযে কেফায়া: যার মধ্যে কর্মীর পরিবর্তে কর্ম গ্রহণ করা উদ্দেশ্য হয়। যদি কারও দ্বারা কাজটি সম্পাদন করা হয়ে যায়, তাহলে আইন বা ফরযটির বাধ্যবাধকতা সবার উপর থেকে রহিত হয়ে যায়। যেমন: নামাজের জানাজা, সৎ কাজের আদেশ, শরিয়তে র জ্ঞান অর্জন ইত্যাদি।
বানৌজা বরকত
বাংলাদেশ নৌবাহিনী জাহাজ (সংক্ষেপেঃ বানৌজা) বরকত বাংলাদেশ নৌবাহিনীর টাইপ ০৬২I-শ্রেণীর একটি গানবোট। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ফরযে কেফায়া
ফরযে কেফায়ার অর্থ
'ফরযে কেফায়ার অর্থ হলো- একটি জাতি বা কোন দলের কিছু লোক যদি এই ফরয টি আদায় করে নেয়, তবে অন্যান্য মুসলমানরা এর দায় থেকে মুক্ত হয়ে যায় আর যদি কেউ তা না করে তবে তারা সকলেই দোষী বা গুনাহগার হয়। যদি শত্রুরা মুসলমানদের উপর আক্রমণ করে তাহলে মুসলমানদের উপর যুদ্ধ বা জিহাদ ফরযে আইন (অবশ্য কর্তব্য) হয়ে যায়। অন্যথায় জিহাদ ফরযে কেফায়া'' হয়। অবশ্য শর্ত হলো ফিকাহের কিতাবে জিহাদের যে শর্তাবলী রয়েছে তা উপস্থিত থাকতে হবে।
বানৌজা বরকত
ইতিহাস
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে বানৌজা বরকত জাহাজটি ক্রয় করে। পরবর্তীতে ৪ আগস্ট, ১৯৯৬ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি চট্টগ্রামে অবস্থিত বানৌজা ঈসা খান নৌ ঘাঁটিতে মোতায়েন রয়েছে। জাহাজটির মাধ্যমে অপারেশন ট্রেজার শিল্ড, অপারেশন নির্মূল, জাটকা নিধন প্রতিরোধ অভিযান ও মা ইলিশ সংরক্ষণ অভিযান পরিচালনা করা হয়।
ফরযে কেফায়া
ফরযে কেফায়া ও ফরযে আইনের মধ্যে পার্থক্য
আল্লাহর রাস্তায় জিহাদ, সাধারণ পরিস্থিতিতে ফরযে কেফায়া। যদি একটি দল এই দায়িত্ব পালন করে, তখন অন্য সম্প্রদায়কে অন্যান্য বিষয়ে ধর্মীয় সেবা করার অনুমতি আছে। তবে যদি কোনো এক পরিস্থিতিতে মুসলিম সম্প্রদায়ের ইমাম বা শাষক জিহাদকে প্রয়োজনীয়তার দিকে লক্ষ্য করে জিহাদে অংশগ্রহণ করার জন্য ঘোষণা করেন তখন সকল মুসলমান কে জিহাদে অংশ গ্রহণ করা ফরযে আইন (অবশ্য কর্তব্য) হয়ে যায়। কুরআন শরীফে সূরা তাওবা র মধ্যে ইরশাদ করেন: "" হে মুমিন গণ! তোমাদের কী হল যে, যখন তোমাদের বলা হয় আল্লাহ র পথে অভিযানে বের হও, তখন তোমরা ভারাক্রান্ত হয়ে মাটি র সাথে মিশে যাও? তোমরা কি আখেরাতে র পরিবর্তে পার্থিব জীবন নিয়েই সন্তুষ্ট হয়ে গেছ? (তাই যদি হয়) তবে (স্মরণ রেখ), আখিরাতের বিপরীতে পার্থিব জীবনের আনন্দ অতি সামান্য।”” এই আয়াতে সাধারণ বিধিবিধানের কথা বলা হয়েছে। যদি কখনো কাফেররা ইসলামী রাষ্ট্রে আক্রমণ করে এবং সেনাবাহিনী তা প্রতিরোধ করতে সক্ষম না হয় তখন এই প্রতিরোধের দায়িত্ব সাধারণ অন্যান্য জনগনের উপর বর্তায়। যদি তারাও প্রতিরোধে অক্ষম হয় তাহলে পার্শ্ববর্তী রাষ্ট্রের উপর দায়িত্ব বর্তায়, এভাবে সাড়া পৃথিবীর মুসলমানের উপর জিহাদ ফরযে আইন বা অবশ্য কর্তব্য হয়ে যায়।
বানৌজা বরকত
বৈশিষ্ট্য ও যান্ত্রিক কাঠামো
বানৌজা বরকত জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি ডয়েটজ বিএফ ৪এম১০১৩এম ডিজেল মেরিন ইঞ্জিন (জার্মানি/সিঙ্গাপুর) এবং ৪টি শ্যাফট। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ফুরুনো এফএআর২১১৭ এক্সএন-২৪এএফ নেভিগেশন রাডার (জাপান)।
রণসজ্জা
বানৌজা বরকত জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
ফরযে কেফায়া
ফরযে কেফায়া ও ফরযে আইনের মধ্যে পার্থক্য
কুরআনের বর্ণিত সমস্ত আয়াত অধ্যয়ন করে ফিকাহবিদদের অধিকাংশ ও মুহাদ্দিসিনরা এই সিদ্ধান্তে পৌছেছেন যে, সাধারণ অবস্থায় জিহাদ হলো ফরযে কেফায়া । মাসআলা: যতক্ষণ পর্যন্ত জিহাদ ফরযে কেফায়া হয়, ততক্ষণ পর্যন্ত পিতামাতার অনুমতি ব্যতীত কারো জিহাদ করতে যাওয়া জায়েয নয়। মাসআলা: যে ব্যক্তির ঋণ রয়েছে যতক্ষণ পর্যন্ত ঋণ আদায় করা না হয় ততক্ষণ পর্যন্ত জিহাদে যাওয়া বৈধ নয়। তবে যদি জিহাদ ফরযে আইন হয়ে যায় তবে সে জিহাদে অংশগ্রহণ করতে পারবে, কারো অনুমতি নেওয়ার প্রয়োজন হবে না। এই জন্যই আল্লাহ তায়ালা নিজের নফস বা আত্মার সাথে জিহাদ করা ফরয আইন করেছেন, আর কাফেরের সাথে জিহাদ করা ফরযে কেফায়া করেছেন। মাসআলা: শরিয়ত হজ্জ, রোজা, যাকাত এবং ইদ্দত ইত্যাদি ইবাদত বা কর্ম সম্পাদন করার জন্য চন্দ্রবছরকে নির্ধারণ করেছে। হজ্জ এবং যাকাতের ক্ষেত্রে চন্দ্রবছরকে নির্ধারণ করা হয়েছে, সৌরবর্ষ এক্ষেত্রে ধর্তব্য নয়। পার্থিব বিষয়াবলীর ক্ষেত্রে সৌরবর্ষ গণনা যেতে পারে তবে শরীয়তের বিষয়াবলীর ব্যাপারে চন্দ্রবর্ষ ও মাস গণনা করা ফরযে কেফায়া। যদি কেউ গণনা না করে,সবাই গণনা করা ছেড়ে দেয়, তাহলে সবাই গুনাহগার হবে। মাসআলা: যদি অন্য কোন সাক্ষী না থাকে তবে সাক্ষীর পক্ষে সাক্ষ্যদান ফরযে আইন। যদি অন্য কোনো সাক্ষী থাকে তাহলে ফরযে কেফায়া। মাসআলা: এমন একদল লোক থাকা উচিত যারা সৎকাজের আদেশ করবে এবং অসৎকাজের নিষেধ করবে। আয়াতে বর্ণিত আদেশ সকলের উপর অর্পিত হয়, যদি কেউ এই কাজ সম্পন্ন করে তাহলে সকলের উপর থেকে আদেশ মুক্ত যায়। কেউ যদি অসৎকাজের বাধা দিতে না পারে অন্তত অসৎ কাজের প্রতি অন্তর থেকে ঘৃণা থাকতে হবে। মাসআলা: সালাম দেওয়া সুন্নাত। এক দল লোকের মধ্য থেকে যদি কেউ সালাম দিয়ে দেয় তাহলেই যথেষ্ট। আর যদি সালাম না দেয় সুন্নাত বাদ দিয়েছে গণ্য হবে। সালাম উত্তর দেওয়া হলো ফরযে কেফায়া। এক দল লোকের মধ্যে থেকে যদি কেউ সালামের উত্তর দিয়ে দেয় তাহলে যথেষ্ট অন্যথায় সবাই গুনাহগার হব।
অগাস্ট হারম্যান ফুন্ড
জীবনী
থাম্ব|জনস হপকিন্স বিশ্ববিদ্যালয় ফুন্ড উইসকনসিনের ম্যাডিসনে জন্মগ্রহণ করেন। তিনি ইউনিভার্সিটি অব উইসকনসিন, ম্যাডিসন থেকে পদার্থবিজ্ঞানে বিএসসি ডিগ্রি অর্জন করেন। ফুন্ড ১৯০৬ সালে পিএইচডি ডিগ্রি অর্জন করেন। তিনি ১৯৪৩ থেকে ১৯৪৪ সাল পর্যন্ত অপটিক্যাল সোসাইটি অব আমেরিকার প্রেসিডেন্টের দায়িত্ব পালন করেন।
অ্যামি লি
অ্যামি লাইন হার্টজলার একজন আমেরিকান গায়িকা, সঙ্গীত রচয়িতা ও ক্ল্যাসিক্যাল পিয়ানোবাদক যার জন্ম ১৯৮১ সালের ১৩ই ডিসেম্বর। তিনি সহকারী প্রতিষ্ঠাতা ও মূল গায়িকা রক ব্যান্ড ইভানেসেন্স-এর। তার সঙ্গীত ভুবনের অণুপ্রেরণা হলেন মোজার্ট থেকে আধুনিক কালের বজর্ক, টরি আমোস, ড্যানি ইলফ ম্যান ও প্লাম্ব।
প্রাথমিক জীবন
তার বাবা জন লি ছিলেন একজন ডিস্ক জকি ও টেলিভিশন ব্যক্তিত্ব ও মার নাম ছিল সারা কারগিল। ক্যারি ও লরি নামের তার দুইজন বোন ছিল ও রবি নামের একজন ভাই ছিল।একটি দুরারোগ্য রোগে আক্রান্ত হয়ে ১৯৮৭ সালে তার একটি ছোট বোন ৩ বছর বয়সে মারা যায়। হ্যালো গানটি যা ফলেন অ্যালবামের ও দ্যা ওপেন ডোর অ্যালবামের লাইক ইউ গান দু’টি তার বোনকে উদ্দেশ্য করে লেখা হয়। তিনি নয় বছর ধরে পিয়ানো শেখেন। তার পরিবার নানা স্থানে ভ্রমণ করে ফ্লোরিডা থেকে ইলিনোয়িস পর্যন্ত এবং আরকানাসের লিটল রকে তারা স্থায়ী হয়। তিনি মিডল টেনিসি স্টেট বিশ্ববিদ্যালয়ে গানের তত্ত্ব ও গঠন সম্পর্কে সংক্ষিপ্ত শিক্ষা লাভ করেন এবং পরে ইভানেসেন্স ব্যান্ডে মনোযোগ দিতে গিয়ে পড়াশোনার ইতি টানেন। thumb|left|200px| ফ্লোরিডার মিয়ামীতে ২০০৭ সালে অ্যামি লি
বাগদান ও বিয়ে
মাচ মিউজিক নামের একটি সরাসরি গানের অনুষ্ঠানে ২০০৭ সালের ৯ই জানুয়ারি তিনি স্বীকার করেন আগের দিন তিনি বাগদান সেরে ফেলেছেন। জোস হার্টজলার নামের একজন থেরাপিস্ট ও দীর্ঘদিনের বন্ধু তাকে প্রস্তাব করেন। পরে এক সাক্ষাৎকারে তিনি বলেন যে গুড এ্যানাফ ও ব্রিং মি টু দ্যা লাইফ গান ২টি তাকে উদ্দেশ্য করে করা হয়েছে। ৬ই জানুয়ারি ২০০৭ সালে তারা বিয়ে সম্পন্ন করেন ও তাদের মধুচন্দ্রিমা সম্পন্ন হয় বাহামা দ্বীপ পুঞ্জের কাছে। পরে তিনি বলেন এখন তিনি দাপ্তরিকভাবে মিসেস অ্যামি হার্টজলার।
নোনা কনার
নোনা কোনার বা নোনা মোসেল কোনার (জন্ম ১২ ডিসেমেবর ১৯৮৩ - ১৩ মে ২০২১) মার্কিন যুক্তরাষ্ট্রের ওয়াশিংটন ডিসির একজন সমাজকর্মী। যিনি যৌনকর্মী, কৃষ্ণাঙ্গ নারী ও তৃতীয় লিঙ্গের নারীদের অধিকার আদায়ে লড়াই করেছেন।
ব্য়ক্তিগত জীবন
নোনা ছিলেন একই সঙ্গে কৃষ্ণাঙ্গ, সমকামী ও তৃতীয় লিঙ্গের ব্যক্তি, অর্থাৎ এমন তিনটি গোষ্ঠীর অন্তর্ভুক্ত যারা নিয়মিত ভাবে সামাজিক বৈষম্য ও নিগ্রহের শিকার। নোনা দরিদ্র পরিবারের মেয়ে, পারিবারিক নিরাপত্তার অভাবে তিনি কিশোরী বয়সে বাড়ি থেকে পালিয়ে আসেন ও যৌনকর্মীর বৃত্তি গ্রহণ করেন। অসহায় অবস্থায় তিনি নানা অত্যাচার ভোগ করেন যার মধ্যে এক দুর্বৃত্তের তাঁকে আটচল্লিশবার ছুরিকাঘাতের ঘটনা তিনি বিশেষভাবে স্মরণ করেন। কিন্তু নোনা নিজেকে অত্যাচারের "শিকার" বলা পছন্দ করতেন না, বলতেন আমি অত্যাচারকে জয় করেছি ।
কর্মজীবন
এই সময় হুইটম্য়ান ওয়াকার হেলথ নামের একটি দাতব্য সেবা কেন্দ্রে এক পরিচিত বন্ধুর মাধ্য়মে সমাজসেবিকা জেসিকা রাভেনের সঙ্গে তাঁর পরিচয় হয় । জেসিকা রাভেন ছিলেন “নিরাপদ আশ্রয়ের জন্য সংগঠিত প্রয়াস” (কালেক্টিভ অ্যাকশন ফর সেফ স্পেসেস) সংস্থার কর্মকর্তা। সংস্থাটি নারী নির্যাতনের বিরুদ্ধে একটি অলাভজনক প্রতিষ্ঠান। জেসিকা নোনাকে সংস্থার সদস্য করে নেন ও ২০১৬ সাল থেকে এর বেতনভোগী পদে নিয়োগ করেন। সংস্থায় থাকাকালীন প্রোগ্রাম ম্যানেজার হিসাবে নোনা এর একাধিক প্রকল্প পরিচালনার ভার নেন ও তাঁর কর্মদক্ষতা সকলের প্রশংসা অর্জন করে। প্রকল্পগুলির মধ্যে যৌনকর্মীপেশাকে অপরাধমুক্ত করার জন্য “ডিক্রাইম-নাও”, তৃতীয় লিঙ্গের নরনারীদের কর্মক্ষেত্রে নিযুক্তিকরণে বৈষম্য দূর করার জন্য “সেফ বার সেফ জব”, লেসবিয়ান, গে, বাইসেক্সুয়াল ও ট্রান্সজেন্ডার—এই চার গোষ্ঠীর জন্য সামাজিক সুবিচার দাবী করে “নো জাস্টিস নো প্রাইড” প্রভৃতি উল্লেখযোগ্য। তার পূর্ব অভিজ্ঞতা ও সহমর্মিতা তাঁকে প্রকল্পের অধীনে সমাজের নীচুতলার মানুষগুলির সমস্যা বুঝতে ও তাদের সঙ্গে একাত্ম হয়ে যেতে সাহায্য করত। করোনা জনিত লকডাউনের সময়ে কর্মহারা যৌনকর্মীদের নিয়ে তিনি গল্পকথনের এক অভিনব প্রকল্প চালু করেন। তার নিজের জীবনের কাহিনী বলে তিনি তাদের প্রেরণা যোগাতেন। দারিদ্র্য ও সুচিকিৎসার অভাবে তার স্বাস্থ্যের দ্রুত অবনতি ঘটছিল। মৃত্যুর কিছু আগে অস্বাস্থ্যকর পরিবেশ থেকে মুক্তি পেতে একটি পরিচ্ছন্ন বাসস্থানের আশায় তিনি অর্থসংগ্রহে নেমেছিলেন। ১৩ মে ২০২১ তাঁর মৃত্যু হয়।
শুক্রাণু
thumbnail|250px|শুক্রাণুকোষের চিত্র
শুক্রাণু (Sperm) হলো পুংজননকোষ বা গ্যামেট যা যৌন জননের অ্যানাইসোগ্যামি প্রকারে দেখা যায় (যে প্রকারের জননে পুং গ্যামেট আকারে ছোটো কিন্তু সক্রিয় এবং স্ত্রী গ্যামেট আকারে বড়ো কিন্তু নিস্ক্রিয় হয়)। প্রাণীরা স্পার্মাটোজোয়া নামক চলনশীল শুক্রাণু তৈরি করে যার সাথে ফ্ল্যাজেলাম নামক একটি লেজ থাকে। অন্যদিকে, কিছু লাল শৈবাল এবং ছত্রাক চলনহীন শুক্রাণু কোষ তৈরি করে যা স্পার্মেশিয়া নামে পরিচিত। সপুষ্পক উদ্ভিদের পরাগের পরাগরেণুতে চলনহীন শুক্রাণু থাকে, আবার ফার্নের মতো আরও কিছু মূলগত উদ্ভিদ এবং কিছু জিমনোস্পার্মে চলনশীল শুক্রাণু থাকে।
শুক্রাণু কোষগুলি স্পার্মাটোজেনেসিস প্রক্রিয়া চলাকালে তৈরি হয়, যা অ্যামনিওটে (সরীসৃপ এবং স্তন্যপায়ী) শুক্রাশয়ের সেমিনিফেরাস নালিকায় সংঘটিত হয়। এই প্রক্রিয়ায় ক্রমাগত বেশ কয়েকটি শুক্রাণু কোষের পূর্বসূরীর উৎপাদন জড়িত। এর শুরু হয় স্পার্মাটোগোনিয়ার মধ্য দিয়ে যা পৃথকীকৃত হয়ে স্পার্মাটোসাইটে পরিণত হয়। স্পার্মাটোসাইটগুলি তারপর মিয়োসিসের মধ্য দিয়ে যায় এবং তাদের ক্রোমোসোমের সংখ্যা অর্ধেক কমে যায় যা স্পার্মাটিড তৈরি করে। স্পার্মাটিডগুলি তখন পরিণত বয়স্ক হয় এবং, প্রাণীদের মধ্যে, একটি লেজ বা ফ্ল্যাজেলাম তৈরি করে যার ফলে অবশেষে পরিণত, চলনহীন শুক্রাণু কোষের গঠন সম্পন্ন হয়। এই পুরো প্রক্রিয়াটি ক্রমাগত ঘটে এবং শুরু থেকে শেষ পর্যন্ত প্রায় ৩ মাস সময় লাগে।
শুক্রাণু কোষগুলি বিভাজিত হতে পারে না এবং তাদের একটি সীমিত জীবনকাল থাকে। কিন্তু নিষিক্তকরণের সময় ডিম্বাণু কোষের সাথে মিলিত হওয়ার পরে একটি নতুন জীব বিকাশ লাভ করে, যা একটি টোটিপোটেন্ট জাইগোট হিসাবে শুরু হয়। মানব শুক্রাণু হ্যাপ্লয়েড কোষ অর্থাৎ এতে ক্রোমোসোমের সংখ্যা এর উৎপাদক কোষের ক্রোমোসোম সংখ্যার অর্ধেক। মানব শুক্রাণুতে ২৩টি ক্রোমোসোম থাকে যা ডিম্বাণুর ২৩টি ক্রোমোসোমের সাথে যুক্ত হয়ে ৪৬টি ক্রোমোসোম বিশিষ্ট ডিপ্লয়েড কোষ সৃষ্টি করে। স্তন্যপায়ী প্রাণীদের মধ্যে শুক্রাণু এপিডিডিমিসে সঞ্চিত থাকে এবং শিশ্ন থেকে বীর্যস্খলনের সময় বীর্য নামের তরলের মাধ্যমে নির্গত হয়।
শুক্রাণুর ইংরেজি প্রতিশব্দ স্পার্ম (Sperm) গ্রীক শব্দ σπέρμα, স্পার্মা, থেকে এসেছে, যার অর্থ "বীজ"।
বিবর্তন
এটা সাধারণত গৃহীত যে আইসোগ্যামি হল শুক্রাণু এবং ডিম্বাণুর পূর্বপুরুষ। তবুও, আইসোগ্যামি থেকে শুক্রাণু এবং ডিমের বিবর্তনের জন্য কোন জীবাশ্ম রেকর্ড নেই। যার ফলে শুক্রাণুর বিবর্তন বোঝার জন্য গাণিতিক মডেলের উপর বিশেষ জোর দেয়া হয়।
একটি সুদূরপ্রসারী মতবাদ বলে যে শুক্রাণু দ্রুত বিকশিত হয়েছে। কিন্তু শুক্রাণু দ্রুত হারে বা অন্যান্য পুরুষ বৈশিষ্ট্যের আগে বিবর্তিত হয়েছিল তার কোন প্রত্যক্ষ প্রমাণ নেই।
কাজ
শুক্রাণুর প্রধান কাজ হল ডিম্বাণুতে পৌঁছানো এবং এটির সাথে নিষিক্ত হয়ে দুটি উপ-কোষীয় কাঠামো তৈরি: (১) পুরুষ প্রোনিউক্লিয়াস যেখানে জেনেটিক উপাদান রয়েছে এবং (২) সেন্ট্রিওলগুলি যাদের গঠন মাইক্রোটিউবুল সাইটোস্কেলটনকে সংগঠিত করতে সহায়তা করে।
গঠন
thumbnail|শুক্রাণু দ্বারা [[ডিম্বাণুর নিষিক্তকরণ]]
স্তন্যপায়ী শুক্রাণু কোষকে ২ ভাগে ভাগ করা যায়:
লেজ: শুক্রাণুর দীর্ঘতম অংশটি লেজ নামে পরিচিত। এটিকে ফ্ল্যাজেলামও বলা হয়। লেজ শুক্রাণুর চলনে এবং ডিমে অনুপ্রবেশে সহায়তা করে।  পূর্বে মনে করা হত লেজটি স্ক্রুর ন্যায় প্যাঁচানো আকৃতিতে প্রতিসমভাবে চলাচল করে।
গ্রীবা বা সংযোগকারী অংশে পরস্পরের সাথে সমকোণে দুটি সেন্ট্রিওল (প্রক্সিমাল সেন্ট্রিওল ও ডিস্টাল সেন্ট্রিওল) থাকে। মধ্যম অংশে অসংখ্য মাইটোকন্ড্রিয়া অক্ষীয় তন্তুকে সর্পিলাকারে ঘিরে থাকে, যা মহিলাদের জরায়ুমুখ, জরায়ু এবং ফ্যালোপিয়ান নালির মধ্য দিয়ে গমনের জন্য এটিপি উৎপাদনের জন্য ব্যবহৃত হয়।
নিষিক্তকরণের সময়, শুক্রাণু উওসাইটকে তিনটি অপরিহার্য অংশ প্রদান করে: (১) একটি সংকেত বা সক্রিয়কারী ফ্যাক্টর, যা বিপাকীয়ভাবে সুপ্ত উওসাইটকে সক্রিয় করে তোলে; (২) হ্যাপ্লয়েড পৈতৃক জিনোম; (৩) সেন্ট্রিওল যা সেন্ট্রোসোম এবং মাইক্রোটিউবিউল সিস্টেম গঠনের জন্য দায়ী।
উৎপত্তি
২০১৬ সালে নানজিং মেডিকেল ইউনিভার্সিটির বিজ্ঞানীরা দাবি করেছিলেন যে তারা কৃত্রিমভাবে ইঁদুরের ভ্রূণের স্টেম সেল থেকে ইঁদুর স্পার্মাটিডের মতো কোষ তৈরি করেছেন। তারা এই স্পার্মাটিডগুলিকে ইঁদুরের ডিমে ইনজেকশন দিয়ে প্রবেশ করায় এবং ইঁদুরছানা তৈরি করে।
শুক্রাণুর গুণমান
মিয়োসিসের পরে শুক্রাণু কোষে বিদ্যমান ক্ষতিগ্রস্থ ডিএনএ থাকে তাহলে সেটি নিষিক্তকরণের আগে নিষিক্ত ডিম্বাণুতে সংশোধন করা যেতে পারে। কিন্তু যদি সংশোধন না করা হয় তবে তা উর্বরতা এবং বিকাশমান ভ্রূণের উপর মারাত্মক ক্ষতিকর প্রভাব ফেলতে পারে। মানব শুক্রাণু কোষগুলি বিশেষত মুক্ত সহজাত আক্রমণ এবং অক্সিডেটিভ ডিএনএ ক্ষতির প্রজন্মের জন্য ঝুঁকিপূর্ণ।
ইঁদুরের স্পার্মাটোজেনেসিসের মিয়োসিস-পরবর্তী পর্যায়টি পরিবেশগত জিনোটক্সিক ঘটকগুলির জন্য অত্যন্ত সংবেদনশীল। কারণ পুরুষ বীজ কোষগুলি পরিণত শুক্রাণু গঠন করার মাধ্যমে তারা ধীরে ধীরে ডিএনএ ক্ষতি শোধনের ক্ষমতা হারায়। স্পার্মাটোজেনেসিসের পশ্চাদ্বর্তী সময়ে পুরুষ ইঁদুরে বিকিরণ সংঘটিত করলে তা ক্ষতির কারণ হতে পারে যা নিষিক্ত শুক্রাণু কোষে কমপক্ষে ৭ দিন ধরে পরিব্যপ্ত থাকে এবং মাতৃ ডিএনএর ভগ্ন দ্বৈত-তন্তুর সংশোধন পথের ব্যাঘাত শুক্রাণু কোষ থেকে প্রাপ্ত ক্রোমোজমীয় বিকৃতি বাড়ায়। পুরুষ ইঁদুরের চিকিৎসায় মেলফালানের ব্যবহার (মেলফালান হচ্ছে কেমোথেরাপিতে প্রায়শই নিযুক্ত একটি দ্বি-কার্যকরী অ্যালকাইলীয় ঘটক) মিয়োসিসের সময় ডিএনএ ক্ষত তৈরি করে। যখন বীজ কোষগুলি শুক্রাণুগত বিকাশের ডিএনএ সংশোধন-সক্ষম পর্যায়গুলিতে অগ্রসর হয় তখন ডিএনএ ক্ষতগুলো অসংশোধিত অবস্থায় থাকতে পারে। নিষিক্তকরণের পরে শুক্রাণু কোষে এই ধরনের অসংশোধিত ডিএনএ ক্ষতি সন্তানের বিভিন্ন অস্বাভাবিকতার কারণ হতে পারে।
মানব শুক্রাণুর জন্য বাজার
কিছু স্পার্ম ব্যাঙ্ক ১৭০ লিটার পর্যন্ত শুক্রাণু ধারণ করে।
বীর্যপাত ছাড়াও টেস্টিকুলার স্পার্ম এক্সট্রাকশনের মাধ্যমে শুক্রাণু বের করা সম্ভব।
বিশ্ববাজারে ডেনমার্কের মানব শুক্রাণু রপ্তানির একটি উন্নত ব্যবস্থা রয়েছে। এই সাফল্যের মূল কারণ ড্যানিশ শুক্রাণু দাতাদের উচ্চ মানের হওয়ার খ্যাতি এবং অন্যান্য নর্ডিক দেশগুলির আইনের তুলনায় দাতাদের গ্রহীতা দম্পতিদের কাছে বেনামী বা স্বনামী হওয়ার পছন্দ দেয়। এছাড়া, নর্ডিক শুক্রাণু দাতারা লম্বা এবং উচ্চ শিক্ষিত হয়ে থাকে এবং তাদের দান করার উদ্দেশ্য পরোপকারীমূলক থাকে যার আংশিক কারণ নর্ডিক দেশগুলিতে এই জন্য তুলনামূলকভাবে কম আর্থিক সম্মানী দেওয়া হয়। প্যারাগুয়ে, কানাডা, কেনিয়া এবং হংকংসহ বিশ্বব্যাপী ৫০টিরও বেশি দেশ ড্যানিশ শুক্রাণুর আমদানিকারক। কিন্তু, মার্কিন যুক্তরাষ্ট্রের ফুড অ্যান্ড ড্রাগ এডমিনিস্ট্রেশন (এফডিএ) সব ধরনের শুক্রাণুর আমদানি নিষিদ্ধ করেছে। ক্রুটজফেল্ড-জ্যাকব রোগের সংক্রমণের ঝুঁকি এই সিদ্ধান্তকে অনুপ্রাণিত করেছে। যদিও এই ধরনের ঝুঁকির মাত্রা নগণ্য কারণ ক্রুটজফেল্ড-জ্যাকব রোগের সংক্রমণের পথ থেকে কৃত্রিম প্রজনন খুব আলাদা। দাতাদের মধ্যে ক্রুটজফেল্ড-জ্যাকব রোগের প্রাদুর্ভাব ঘটার সম্ভাবনা প্রতি ১০ লাখে একজন এবং দাতা যদি বাহক হন তবুও সংক্রামক প্রোটিনগুলিকে সংক্রমণ সম্ভব করার জন্য রক্ত-শুক্রাশয়ের বাধা অতিক্রম করতে হবে।
ইতিহাস
১৬৭৭ সালে অ্যান্থনি ভন লিউয়েনহুক একটি অণুবীক্ষণ যন্ত্র ব্যবহার করে সর্বপ্রথম শুক্রাণু পর্যবেক্ষণ করেছিলেন। তিনি তাদের এনিম্যালকুলেস (অণুজীব) হিসাবে বর্ণনা করেছিলেন। তিনি সম্ভবত তার পূর্বরূপবাদে বিশ্বাসের কারণে এরকম ভেবেছিলেন যা অনুযায়ী প্রতিটি শুক্রাণুতে একটি সম্পূর্ণরূপে গঠিত কিন্তু ছোট মানব থাকে।
ফরেনসিক বিশ্লেষণ
নির্গত তরল পৃষ্ঠের গঠন বা রঙ নির্বিশেষে অতিবেগুনী রশ্মি দ্বারা সনাক্ত করা যায়। যোনিপথ থেকে সোয়াবের পর আণুবিক্ষণিকভাবে "ক্রিসমাস ট্রি স্টেইন" পদ্ধতি, যেমন, কার্নেক্ট্রট-পিক্রোইন্ডিগোকার্মাইন স্টেইনিং (কেপিআইসি) ব্যবহার করে শুক্রাণুর মাথা শনাক্ত করা যায়।
উদ্ভিদের মধ্যে শুক্রাণু
মাইটোসিস বিভাজনের মাধ্যমে পুরুষ গেমটাঙ্গিয়াতে (অ্যানথেরিডিয়া) অ্যালগাল এবং অনেক উদ্ভিদের শুক্রাণু কোষ গেমটোফাইট তৈরি হয়। ফুলের গাছগুলিতে পরাগের ভিতরে শুক্রাণু নিউক্লাই উৎপাদিত হয়।
চলনশীল শুক্রাণু কোষ
থাম্ব| [[শৈবাল এবং বীজবিহীন উদ্ভিদের গতিময় শুক্রাণু কোষ ]] গতিময় শুক্রাণু কোষগুলি সাধারণত ফ্ল্যাজেলার মাধ্যমে চলাচল করে এবং নিষেকের জন্য ডিম্বানুর দিকে সাঁতার কাটার জন্য একটি জলীয় মাধ্যমের প্রয়োজন হয়। প্রাণীদের মধ্যে শুক্রাণুর চলাচলের জন্য বেশিরভাগ শক্তিই সেমিনাল ফ্লুইডে বহন করা ফ্রুক্টোজ বিপাক থেকে আসে। এটি শুক্রাণুর মধ্যাংশে (শুক্রাণুর মাথার গোড়ায়) অবস্থিত মাইটোকন্ড্রিয়ায় স্থান পায়। এই কোষগুলি তাদের প্রবর্তনের প্রকৃতির কারণে পিছনে দিকে সাঁতার কাটতে পারে না। প্রাণীদের একক ফ্ল্যাজেলাযুক্ত শুক্রাণু কোষকে স্পার্মাটোজোয়া বলা হয় এবং এগুলো আকারের তারতম্যের জন্য পরিচিত।
নেমাটোডে শুক্রাণু কোষগুলো সাঁতার না কেটে ডিম্বাণু কোষের দিকে অ্যামিবয়েড পদ্ধতিতে ও হামাগুড়ি দিয়ে চলে।
চলনহীন শুক্রাণু কোষ
চলনহীন শুক্রাণু কোষের নাম স্পার্মাটিয়া যার ফ্লাজেলা না থাকায় এটি সাঁতার কাটতে পারে না। স্পার্মাটিয়া স্পার্মাট্যানজিয়াম অঙ্গতে উৎপাদিত হয়।
স্পার্মাটিয়া সাঁতার কাটতে পারে না বলে তারা ডিম্বানু কোষে যাওয়ার জন্য তাদের পরিবেশের উপর নির্ভর করে। কিছু লাল শৈবাল, যেমন পলিসিফোনিয়া, চলনহীন স্পার্মাটিয়া উৎপাদন করে যা নির্গমনের পর পানির স্রোতে ছড়িয়ে পড়ে। মরিচা ছত্রাকের শুক্রাণু একটি আঠালো পদার্থ দিয়ে আচ্ছাদিত থাকে। তারা ফ্লাস্ক আকৃতির কাঠামোতে উৎপাদিত হয় যার ভিতর ফুলের রস থাকে যা মাছিকে আকৃষ্ট করে। এইসব মাছি সপুষ্পক উদ্ভিদের পতঙ্গবাহী পরাগায়নের মতো স্পার্মাটিয়াকে নিষেকের জন্য নিকটবর্তী হাইফায় স্থানান্তর করে।
ছত্রাকের স্পার্মাটিয়াকে (যাকে পিকনিওস্পোরস নামেও ডাকা হয়, বিশেষ করে ইউরেডিন্যালসে) কনিডিয়ার সঙ্গে গুলিয়ে ফেলা হতে পারে। কনিডিয়া হল বীজ যা নিষেক ছাড়াই স্বাধীনভাবে অঙ্কুরিত হয়, অন্যদিকে স্পার্মাটিয়া হলো গ্যামেট যা নিষেকের জন্য প্রয়োজনীয়। কিছু ছত্রাকের মধ্যে, যেমন নিউরোস্পোরা ক্র্যাসায়, স্পার্মাটিয়া মাইক্রোকনিডিয়ার অনুরূপ কারণ তারা নিষেকের ক্রিয়াকলাপ সম্পাদন করতে পারে এবং এর পাশাপাশি নিষেক ছাড়াই নতুন প্রাণীর জন্ম দিতে পারে।